CELEX: 32013R1122
Language: hu
Date: 2013-11-06 00:00:00
Title: A Bizottság 1122/2013/EU végrehajtási rendelete ( 2013. november 6. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Κονσερβολιά Στυλίδας [Konservolia Stylidas] [OEM])

9.11.2013   
            
            
               HU
            
            
               Az Európai Unió Hivatalos Lapja
            
            
               L 299/28
            
         A BIZOTTSÁG 1122/2013/EU VÉGREHAJTÁSI RENDELETE
   (2013. november 6.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Κονσερβολιά Στυλίδας [Konservolia Stylidas] [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 53. cikke (2) bekezdésének második albekezdésére,
   mivel:
   
               (1)
            
            
               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Görögország kérelmét, amely az 1263/96/EK bizottsági rendelet (2) alapján bejegyzett „Κονσερβολιά Στυλίδας (Konservolia Stylidas)” oltalom alatt álló eredetmegjelöléshez kapcsolódó termékleírás módosításának jóváhagyására irányul.
            
         
               (2)
            
            
               A kérelem „A termék leírása” és „Az előállítás módja” pontokban foglalt feltételek módosítására, nevezetesen egy új kereskedelmi típus, a magozott olajbogyó bevezetésére irányul.
            
         
               (3)
            
            
               A Bizottság megvizsgálta és indokoltnak találta a szóban forgó módosítást. Mivel a módosítás az 1151/2012/EU rendelet 53. cikkének (2) bekezdése értelmében kisebb jelentőségű, a Bizottság azt az említett rendelet 50–52. cikke szerinti eljárás alkalmazása nélkül jóváhagyhatja,
            
         ELFOGADTA EZT A RENDELETET:
   1. cikk
   A „Κονσερβολιά Στυλίδας (Konservolia Stylidas)” oltalom alatt álló eredetmegjelöléshez tartozó termékleírás e rendelet I. mellékletének megfelelően módosul.
   2. cikk
   Az egységes dokumentumnak a termékleírás főbb elemeit tartalmazó, egységes szerkezetbe foglalt szövege e rendelet II. mellékletében szerepel.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 6-án.
      
         
            a Bizottság részéről, az elnök nevében,
         Dacian CIOLOȘ
         
            a Bizottság tagja
         
      
   
   
      (1)  HL L 343., 2012.12.14., 1. o.
   
      (2)  HL L 163., 1996.7.2., 19. o.
   
      I. MELLÉKLET
      A Bizottság jóváhagyja a „Κονσερβολιά Στυλίδας (Konservolia Stylidas)” oltalom alatt álló eredetmegjelöléshez kapcsolódó termékleírás alábbi módosításait:
      
                  1.
               
               
                  A termék leírása:
                  A leírás módosításának célja az egész, magozott olajbogyó felvétele a „Konservolia Stylidas” megjelölésű termékek sorába. A piacon forgalomban lévő kereskedelmi típusok kiszélesítését a piaci követelmények és a változó fogyasztói szokások tették szükségessé.
                  A magozott olajbogyó tulajdonságai (íz, szín, illat) semmiben nem térnek el az egész „Konservolia Stylidas” olajbogyóétól, mivel a kimagozás műveletére akkor kerül sor, amikor már kialakultak az olajbogyó végleges érzékszervi jellemzői, és így nem módosul a terméknek a földrajzi területtel való kapcsolata sem. A termék ízét többnyire befolyásoló sós lé összetétele is pontosan megegyezik az egész olajbogyók és a magozott olajbogyók esetében.
               
            
                  2.
               
               
                  Az előállítás módja
                  Ez a pont az olajbogyók kimagozásának műveletével egészült ki. Az egész, magozott olajbogyók többnyire zöld „Konservolia Stylidas” olajbogyók, melyek erjesztése már megtörtént, és melyeknek már kialakultak a végleges fizikai, kémiai és érzékszervi jellemzői. A mag eltávolításához speciális magozógépeket használnak, a magot minden esetben a bogyó fő tengelyén keresztül távolítják el (a rövidebb tengely mentén nem lehet eltávolítani). Ezt követően az olajbogyókat 7–9 %-os sós oldatba helyezik, az egész „Konservolia Stylidas” olajbogyókkal megegyező módon. Az eljárás nem módosítja a „Konservolia Stylidas” fizikai, kémiai és érzékszervi jellemzőit.
               
            
   
      II. MELLÉKLET
      
         Konszolidált egységes dokumentum
      
      A Tanács 2006. Március 20-i 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (1)
      
      
         „ΚΟΝΣΕΡΒΟΛΙΑ ΣΤΥΛΙΔΑΣ (KONSERVOLIA STYLIDAS)”
      
      EK-szám: EL-PDO-0117-0345-2012.1.1.
      
         OFJ ( ) OEM (X)
      
      1.   Elnevezés
      
      „Κονσερβολιά Στυλίδας (Konservolia Stylidas)”
      2.   Tagállam vagy harmadik ország
      
      Görögország
      3.   A mezőgazdasági termék vagy élelmiszer leírása
      
      3.1.   A termék típusa
      
      
                  1.6. osztály:
               
               
                  Gyümölcs, zöldségfélék és gabonafélék, frissen vagy feldolgozva
               
            3.2.   Az 1. pontban szereplő elnevezéssel jelölt termék leírása
      
      A termék Konservolia fajtájú, egész vagy magozott egész étkezési olajbogyó. A bogyó íze gyümölcsös, húsa kemény, könnyen elválik a magtól és eltarthatósága jó. A fekete olajbogyó színe a feketétől a tintakék árnyalatig, a zöldé a zöldtől a szalmasárgáig terjedhet. A bogyó átlagos súlya 7 g. A mag és a gyümölcshús aránya 1 a 6-hoz. Az olajbogyó nem viselheti olajbogyó-fúrólégy okozta károsodás, nyomódás vagy szennyeződések nyomát. Az olajbogyók a nemzetközi normáknak megfelelően az alábbi méretkategóriákba tartozhatnak:
      
                  Kereskedelmi név
               
               
                  Olajbogyók száma kilogrammonként
               
            
                  Super Super Mamouth
               
               
                  70–90
               
            
                  Super Mamouth
               
               
                  91–100
               
            
                  Mamouth
               
               
                  101–110
               
            
                  Super Colossal
               
               
                  111–120
               
            
                  Colossal
               
               
                  121–140
               
            
                  Giants
               
               
                  141–160
               
            
                  Extra Jumbo
               
               
                  161–180
               
            
                  Jumbο
               
               
                  181–200
               
            
                  Εxtra Large
               
               
                  201–230
               
            
                  Large
               
               
                  231–260
               
            
                  Superior
               
               
                  261–290
               
            
                  Brilliants
               
               
                  291–320
               
            
                  Five
               
               
                  321–350
               
            
                  Bullets
               
               
                  351–380
               
            3.3.   Nyersanyagok (kizárólag feldolgozott termékek esetében)
      
      —
      3.4.   Takarmány (kizárólag állati eredetű termékek esetében)
      
      —
      3.5.   Az előállítás azon műveletei, amelyeket a meghatározott földrajzi területen kell elvégezni
      
      A „Konservolia Stylidas” termesztése és feldolgozása a meghatározott földrajzi területen belül történik.
      3.6.   A szeletelésre, az aprításra, a csomagolásra stb. vonatkozó egyedi szabályok
      
      —
      3.7.   A címkézésre vonatkozó egyedi szabályok
      
      —
      4.   A földrajzi terület tömör meghatározása
      
      Az előállítás földrajzi területe Fthiotida tartomány Fthiotida prefektúráján belül Glifa, Vathikilo, Pelasgia, Mili, Spartia, Achladi, Raches, Paleokerasia, Achinos, Karavomilos, Anidro, Neraida, Stylida, Avlaki, Agia Marina, Limogardi és Longitsi települések közigazgatási területe.
      5.   Kapcsolat a földrajzi területtel
      
      5.1.   A földrajzi terület sajátosságai
      
      Fthiotida prefektúra éghajlata enyhe mediterrán éghajlat. Az elmúlt öt év meteorológiai adatai a következők voltak:
      
                   
               
               
                  Átlaghőmérséklet: 16,5 °C
               
            
                   
               
               
                  Relatív páratartalom: 65–70 %
               
            
                   
               
               
                  Csapadék: 589 milliméter/év
               
            
                   
               
               
                  Napsütéses órák száma: 210 óra/hó
               
            A talaj döntően homokos-agyagos, a domborzat lapos vagy lankás.
      5.2.   A termék sajátosságai
      
      A bogyó íze gyümölcsös, húsa kemény, könnyen elválik a magtól és eltarthatósága jó. A fekete olajbogyó színe a feketétől a tintakék árnyalatig, a zöldé a zöldtől a szalmasárgáig terjedhet. Kiváló fizikai, kémiai és érzékszervi jellemzőinek köszönhetően a Stylida étkezési olajbogyó általános ismertségre tett szert a görög és nemzetközi piacon. A fajta számos görög és nemzetközi mezőgazdasági vásáron nyert díjakat.
      5.3.   A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti ok-okozati kapcsolat
      
      A meghatározott földrajzi területen a „Konservolia” olajbogyófajtát termesztik, amely emberemlékezet óta honos ezen a vidéken, és kiváló fizikai, kémiai és érzékszervi jellemzőiről ismert, minőségi étkezési olajbogyókat terem. A „Konservolia Stylidas” olajbogyót Fthiotida prefektúra azon részein termesztik, amelyeket enyhe tél és mérsékelten meleg nyár jellemez. Ez az olajbogyófajta tökéletesen alkalmazkodik a helyi talajhoz és éghajlathoz, amely a máig művelt hagyományos gondozási, betakarítási és feldolgozási módszerekkel együtt adja a termék végső megkülönböztető jegyeit.
      
         Hivatkozás a termékleírás közzétételére
      
      (510/2006/EK rendelet 5. cikk (7) bekezdés)
      http://www.minagric.gr/images/stories/docs/agrotis/POP-PGE/prodiagrafes_konserbopolis_stilidas200313.pdf
      
         (1)  HL L 93., 2006.3.31., 12. o. A rendeletet felváltotta a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendelet (HL L 343., 2012.12.14., 1. o.).